stanford-oval/wikipedia huggingface dataset:
Ben Thomas

| Ben Thomas |
| --- | --- |

Henkilötiedot
Syntynyt: 28. toukokuuta 1996 (ikä 28) Calgary, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  85 kg
Seura
Seura:  HK Poprad
Sarja:  Tipos Extraliga
Pelaajaura
Pääsarjaura:  2021–
Aik. seurat:  Syracuse Crunch (AHL) Tampa Bay Lightning (NHL) Leksands IF (SHL) Växjö Lakers HC (SHL) Tappara (SML) Iserlohn Roosters (DEL)
NHL-varaus:  119. varaus, 2014 Tampa Bay Lightning
Ben Thomas (s. 28. toukokuuta 1996 Calgary, Alberta, Kanada) on kanadalainen jääkiekkopuolustaja, joka pelaa Slovakian pääsarjassa Extraliga-joukkue HK Popradissa. Hän laukoo oikealta. Thomas on pelannut urallaan myös viisi NHL-ottelua Tampa Bay Lightningissa kaudella 2020–2021.
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Pronssia | Suomi 2014 | jääkiekko |  |
Thomas pelasi alle 18-vuotiaiden MM-kilpailuissa vuonna 2014, jolloin hän voitti pronssia.
Volkelin lentotukikohta

Volkelin lentotukikohta (holl. Vliegebasis Volkel) (IATA: UDE, ICAO: EHVK) on Alankomaiden kuninkaallisten ilmavoimien lentotukikohta lähellä Volkelin kylää. Siellä tiettävästi säilytetään yhdysvaltalaisia ydinaseita.
Historia

Natsi-Saksan miehitettyä Alankomaat, rakensi Luftwaffe Volkeliin lentokentän. Sitä käytettiin aluksi yöhävittäjien tukikohtana, myöhemmin siitä tuli esimerkiksi Ju 88-, Bf 109- ja Me 262 -lentokoneiden tukikohta. Liittoutuneet pommittivat lentokenttää usein, ja Operaatio Market Gardenin yhteydessä se tuhoutui Luftwaffelle käyttökelvottomaksi.
Kun alue vallattiin takaisin saksalaisilta, käytti Yhdistyneen kuningaskunnan ilmavoimat kenttää pahoista vaurioista huolimatta.
1950-luvulla kenttä kunnostettiin Alankomaiden ilmavoimien käyttöön. Kylmän sodan aikana kentältä lennettiin Gloster Meteor-, F-84-, F-84F- ja F-104-hävittäjillä. 1980-luvulla F-16 korvasi vanhemmat koneet.
Nykyään kenttä on F-16- ja F-35-koneiden tukikohtana.
Ydinaseet

Uskotaan, että noin 1960-luvulta lähtien Volkelissa on säilytetty Yhdysvaltain ilmavoimien ydinaseita. Nykyään tukikohdassa säilytetään luultavasti pariakymmentä yhdysvaltalaista, Naton kautta Alankomaiden ilmavoimille jaettua B61-ydinpommia.

Käännös suomeksi
Suurenmoinen huviretki

| Suurenmoinen huviretki Juustoa puuttuu> A Grand Day Out |
| --- | --- |

Ohjaaja:  Nick Park
Käsikirjoittaja:  Nick Park
Tuottaja:  Rob Copeland
Säveltäjä:  Julian Nott
Kuvaaja:  Nick Park
Leikkaaja:  Rob Copeland
Pääosat:  Peter Sallis
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Aardman Animations
Levittäjä:  National Film and Television School
Ensi-ilta:  1989
Kesto:  23 minuuttia
Alkuperäiskieli:  englanti
Seuraaja:  Väärät housut
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Suurenmoinen huviretki (engl. A Grand Day Out, levitetty myös nimellä Juustoa puuttuu) on ensimmäinen Wallace ja Gromit -lyhytelokuva vuodelta 1989. Nick Park animoi, ohjasi ja kirjoitti tarinan. Wallacen äänenä toimi näyttelijä Peter Sallis.
Elokuva on julkaistu myös suomeksi dubattuna VHS:llä ja DVD:llä. Tässä versiossa Wallacen äänenä toimii Vesa Vierikko.
Elokuvan synty

Nick Park opiskeli elokuva-alaa National Film and Television Schoolissa. Kun valmistuminen alkoi lähestyä, Park mietti mitä tehdä lopputyöksi. Hän aikoi alun perin tehdä elokuvan miehestä ja hänen kissastaan. Park kuitenkin korvasi kissan koiralla ja poisti mieshahmolta viikset. Myöhemmin koirahahmon puheosuus jätettiin pois, ja se viesti elekielen avulla.
Oltuaan kolme viikkoa töissä Elstree Film Studios -yhtiössä Park alkoi suunnitella tarinaa miehestä, joka rakentaa raketin ja lentää Kuuhun tyydyttääkseen juustonhalunsa. Kun Park kehitteli lyhytelokuvaansa, Aardman Animations -studion perustajat Peter Lord ja David Sproxton tulivat esitelmöimään National Film Schooliin, jolloin Park sai esitellä heille hankettaan. Lord ja Sproxton tarjosivat Parkille mahdollisuuden työskennellä Aardmanin Studioilla ja tehdä samalla oman elokuvahankkeensa valmiiksi. Kuusi vuotta projetkin aloittamisen jälkeen, vuoden 1990 jouluaattona, Channel 4 esitti elokuvan Ison-Britannian televisiossa.
Tarina

Wallace yrittää epätoivoisesti keksiä, minne lähteä lomalle. Hän etsii erityisesti paikkoja, jotka ovat tunnettuja juustomaita tai -alueita. Wallacen lempiruoka on näet juusto. Lopulta hän keksii, että matkustaa Gromitin kanssa kuuhun, koska sehän on juustoa. Kaksikko rakentaa oman raketin ja matkustaa etsimään kuujuustoa. Kuussa parivaljakko tapaa mekaanisilla käsivarsilla ja pyörillä varustetun uunin, josta koituu harmia.
Ainī

| Ainī Айнӣ |
| --- | --- |

 Ainī
 Koordinaatit: 39°23′36″N, 68°32′20″E 
Valtio:  Tadžikistan
Maakunta:  Suğd
Hallinto:  
 – Asutustyyppi:  kylä
Väkiluku (2020):  3 256
 
 Аinin piirin sivusto 
Infobox OKVirheellinen NIMI-arvo: 
Ainī (tadžikiksi Айнӣ) on kylä ja samannimisen piirikunnan hallinnollinen keskus Suğdin maakunnassa Tadžikistanissa. Se sijaitsee Zarafšonjoen varrella 165 kilometriä maakunnan pääkaupungista Xudžandista lounaaseen. Vuoden 2020 väestönlaskennan mukaan kylässä oli 3 256 ja piirissä 90 048 asukasta.
Ainīn piirin pinta-ala on 5 200 neliökilometriä. Sen pohjoisosassa ovat Turkestanvuoret, keskiosassa Zarafšonvuoret ja etelässä Hisorvuoret, joita erottavat kapeat jokilaaksot. Tärkeimmät joet ovat Zarafšon, Fon, Iskandar, Pasrūd ja Jağnob. Piirissä sijaitsevat luonnonkauniit Iskandarkūl ja Alovuddin -järvet.
Piirikeskuksen nimenä oli vuoteen 1955 saakka Varzimanor, kun taas piiri tunnettiin Zahmatobodin nimellä. Siihen kuuluu Zarafšonin taajama ja seitsemän kyläyhteisöä.
Ainīn kautta kulkee Dušanben ja Xudžandin välinen valtatie, josta haarautuu maantie Pandžakentiin. Vuonna 2012 avatut Šahriston- ja Istiqloltunnelit ovat helpottaneet liikennöintiä huomattavasti. Ainīn kylässä on myös lentokenttä.
Piirin tärkein elinkeino on maatalous, joka on erikoistunut vihannesten, perunan, viljan ja hedelmien viljelyyn sekä karjanhoitoon. Neuvostoaikana tuotettiin erityisesti tupakkaa. Kaivannaisista hyödynnetään antimonia ja kivihiiltä. Seudulla on paljon luonnonnähtävyyksiä ja historiallisia kohteita.
Kahden ritarikunnan nauha

Kahden ritarikunnan nauha (port. Banda das Duas Ordens) oli portugalilainen kunnianosoitus, joka perustettiin vuonna 1789. Alkujaan sitä käyttivät Portugalin kuningasperheeseen kuuluvat prinssit, mutta vuodesta 1823 lähtien sitä myönnettiin myös ulkomaalaisille kruununperillisille. Ritarikunta lakkautettiin monarkian mukana vuonna 1910. Nykyään Portugalin presidentti käyttää virkansa puolesta ja asemansa symbolina kolmen ritarikunnan nauhaa, jota alkujaan käytti Portugalin hallitseva monarkki.
Ritarikunnan nauhasta oli kolme eri versiota (sulkeissa vuoden, jolloin käytössä):
I versio (1789–1825)
II versio (1825–1830)
III versio (1857–)
Suomen myydyimmät ulkomaiset albumit vuosittain

Suomen myydyimmät ulkomaiset albumit vuosittain.
| Vuosi | Albumi | Artisti |
| --- | --- | --- |
| 2000 | Fan Club | Alexia |
| 2001 | Hybrid Theory | Linkin Park |
| 2002 | Laundry Service | Shakira |
| 2003 | St. Anger | Metallica |
| 2004 | Greatest Hits | Robbie Williams |
| 2005 | Intensive Care | Robbie Williams |
| 2006 | Mi Sangre | Juanes |
| 2007 | Back to Black | Amy Winehouse |
| 2008 | Death Magnetic | Metallica |
| 2009 | Strike! | The Baseballs |
| 2010 | Iron Man 2 | AC/DC |
| 2011 | 21 | Adele |
| 2012 | 21 | Adele |
| 2013 | One Direction | Midnight Memories |
| 2014 | Rock or Bust | AC/DC |
| 2015 | 25 | Adele |
Lähde

IFPI: Suomessa myydyimmät äänitteet
Helena Ryti

Helena Ryti (s. 31. heinäkuuta 1957 Oulu) on suomalainen näyttelijä ja ohjaaja. Ryti on toiminut vuodesta 2013 Näyttelijäliiton ensimmäisenä naispuheenjohtajana ja vuodesta 2014 eteenpäin Taiteen Sulattamon puheenjohtajana, varapuheenjohtajana ja hallituksen jäsenenä.
Koulutus

Ryti valmistui 1985 teatteritieteen maisteriksi Taideyliopiston Teatterikorkeakoulusta.
Ura > Televisio

Ensimmäinen merkittävä rooli näyttelijänä Rytillä oli Kotikatu tv-sarjassa 1998 näytellessään Railia, jonka jälkeen Ryti oli mukana myös Veikko Aaltosen “Naisia kaupungilla” 2010 ja “Kansan mies” sarjassa 2012.
Ura > Teatteri

Helena Ryti toimi kiinnitettynä näyttelijänä Oulun kaupunginteatterissa vuosina 1985-1995 ja Porin teatterissa vuosina 1995-1997. Vuodesta 1997 eteenpäin Ryti on toiminut freelancerina.
Ura > Ohjaaja

Ohjaajana Helena Ryti on toiminut useissa produktioissa vuodesta 1994 eteenpäin.
Luottamustehtävät

2014-2016, 2017-2019, Suomen Näyttelijäliitto, puheenjohtaja
2003- Suomen Näyttelijäliitto, hallitus & useita valiokuntia
2014- Taiteen Sulattamo ry., Puheenjohtaja,varapuheenjohtaja, hallituksen jäsen
2014-2017, Pro Soveltavan Taiteen Tila ry., hallitus
2011-2013, 2017- Teatterimuseon edustajisto, puheenjohtaja
2008-2010, Teatterimuseon edustajisto
2014-2017 Tinfo, hallitus
Tuotanto > Ohjaukset

2019, Korjaamo, Harold Pinter: ”Ruokahissi”
2018, ”Kivi, paperi, sakset” – Päijät-Hämeen sosiaali-psykiatrisen säätiön mielenterveystoipujat, työpajat, esityksen dramaturgia ja ohjaus
2018, Näkövammaisteatteri, H.C. Andersen: ”Hatunvaihtoa lastenkamarissa”
2017, ”Rakkauden hulluus” – Teatterimuseon ja Taiteen Sulattamon mielenterveyskuntoutujien yhteistyöproduktio, dramaturgia ja ohjaus
2017, Näkövammaisteatteri, Maria Jotuni: ”Kultainen vasikka”
2016, Valtimonteatteri, ”Luukku” – Taiteen Sulattamon mielenterveyskuntoutujien työpajat, esityksen dramaturgia ja ohjaus
2016, Mikkelin Teatteri, Ilmari Rajola: ”Patomäen Pavarotti”, dramaturgia ja ohjaus
2015, ”Prinssi, joka katsoi mustaan lähteeseen” – KOKO-Teatterin ja Taiteen Sulattamon mielenterveyskuntoutujien yhteistyöproduktio, dramaturgia ja ohjaus
2015, ”Sirpaleita” – Teatterimuseon ja Taiteen Sulattamon mielenterveyskuntoutujien yhteistyöproduktio, dramaturgia ja ohjaus
2014, ”Juna meni jo” – Päijät-Hämeen sosiaalipsykiatrisen säätiön mielenterveyskuntoutujat,työpajat, esityksen dramaturgia ja ohjaus
2013, Lahden kaupunginteatteri, ”Sivuvaikutuksia” – Päijät-Hämeen sosiaalipsykiatrisen säätiön mielenterveyskuntoutujien ja Lahden kaupunginteatterin yhteisytyöproduktio, dramaturgia ja ohjaus
Tuotanto > Museoissa toteutetut yleisötyöt

2018-2019 Teatterimuseo, ”Hilpan ja Hillevin ihannematkat” – näkövammaisille suunnattu, kuvailutulkattu kiertue-esitys
2017-2018, Teatterimuseo, Taidetestaajien työpajat
2017, Päivälehden Museo, ”Sananen salongista” (Minna Canth)
2017, 2019 Taiteilijakoti Erkkola, ”Kullanmurunen, vaskenpalanen – J.H. Erkon elämä Edla Soldanin silmin”
2016-2017, Espoon kaupunginmuseo, ”Kauklahden kakarat” (syynääjä Manti) – toiminnallinen museoteatteri 3.-6. –luokkalaisille
2015, Kiasma-teatteri, Janne Saarakkala: ”Puhuva pää”, esitysassistentti, yleisötyö sekä työpajat esityksen ja Robert Mapplethorpen valokuvanäyttelyn linkittäjänä lukiolaisille
2014-2015, Päivälehden Museo, ”Rva Sjöbergin nimipäiväkahvit” –
2014, Päivälehden Museo, ”Rakastaa, ei rakasta” – toiminnallinen museoteatteri yläkouluikäisille
2013, Teatterimuseo, ”Madame Achté – diiva myytävänä” – museoteatteriesitys
2013, Teatterimuseo, ”Näyttelijän kengissä” – Suomen Näyttelijäliiton 100-vuotisjuhlan yhteyteen järjestetyn näyttelyn käsikirjoitus yhdessä museolehtori Heini Räsäsen kanssa, näyttelyn tapahtumatilan ohjelmiston suunnittelu ja koordinointi
Aiheesta muualla

Näyttelijäliitto
Taiteen Sulattamo
| --- | --- |
Auktoriteettitunnisteet: Henkilöt :  Elonet
Aštin piiri

| Aštin piiri ноҳияи Ашт |
| --- | --- |
 Mullomirin kylää vuoristojoen varrella.
 Piiri Tadžikistanin kartalla.
Valtio:  Tadžikistan
Maakunta:  Suğd
Hallinto:  
 – hallinnollinen keskus:  Šaidon
Pinta-ala:  2 790 km²
Väkiluku (2020):  172 340
Aštin piiri (tadžikiksi ноҳияи Ашт, nohijai Ašt) on hallintopiiri Suğdin maakunnassa Tadžikistanissa. Sen keskus on Šaidonin taajama. Piirin pinta-ala on 2 790 neliökilometriä. Vuoden 2020 väestönlaskennan mukaan siellä oli 172 340 asukasta.
Aštin piiri rajoittuu etelässä Konibodomin kaupunkiin, lounaassa Bobodžon Ğafurovin piiriin ja muissa ilmansuunnissa Uzbekistaniin. Siihen kuuluu pieni Sarvakin eksklaavi Uzbekistanin alueen keskellä. Piirin luoteisosassa kohoavat Quramavuoret, joiden korkein kohta on Boboi Ob (3 768 metriä). Kaakkoisosa kuuluu Fergananlaaksoon ja lounaassa on Ašti Kalonin aro sekä joukko kukkuloita. Hyötykaivannaisiin kuuluvat monimetallit, fluoriitti, ruokasuola, marmori ja rakennusaineet.
Seudulla vallitsee kuiva subtrooppinen ilmasto. Vuotuinen sademäärä on 180–200 millimetriä. Pienet vuoristojoet eivät ulotu kaakkoisrajalla virtaavaan Syrdarjajokeen. Suolapitoisen Oqsukonin järven mutaa käytetään hoitoaineena. Ašti Kalonin aro saa vetensä Pohjoisesta Ferganan kanavasta ja kaivoista.
Vuonna 1926 perustettuun piiriin kuuluu Šaidonin taajama ja kahdeksan maalaiskuntaa: Ašt, Džarbuloq, Ošoba, Ponğoz, Punuk, Qamišqūrğon, Qirqquduq ja Šodoba. Kaupunkiväestön asuus on 10 prosenttia. Asukkaista yli kolme neljäsosaa on tadžikkeja ja lähes neljäsosa uzbekkeja.
Seudun pääelinkeinot ovat puuvillan viljely, hedelmäpuutarhojen hoito ja karjanhoito. Lisäksi viljellään viljaa, perunaa, vihanneksia, meloneja ja rehua. Tuotantoeläimiä ovat naudat, lampaat, vuohet ja siipikarja. Teollisuutta edustavat puuvillankäsittelylaitokset, öljynpuristamot, suolatehdas, säilyketehtaat ja leipomot.
Kadaveriini

| Kadaveriini |
| --- | --- |


Tunnisteet
CAS-numero:  462-94-2
PubChem CID:  273
SMILES:  NCCCCCN
Ominaisuudet
Molekyylikaava:  C5H14N2
Moolimassa:  102,178 g/mol
Sulamispiste:  9 °C
Kiehumispiste:  178–180 °C
Tiheys:  0,870 g/cm3
Kadaveriini on diamiiniyhdiste, jota syntyy proteiinien hydrolyysissä eläinkudosten hajoamisen tuloksena. Sen rakennekaava on NH2(CH2)5NH2. Se aiheuttaa osittain virtsan hajun. Kadaveriinista käytetään myös nimiä pentametyleenidiamiini, 1,5-pentaanidiamiini ja 1,5-diaminopentaani.
Yhdistettä esiintyy myös kukkien tuoksuissa ja semiokemikaalina eliöiden viestinnässä.
Kadaveriinia valmistetaan 1,5-diklooripentaanin tai 1,5-dibromipentaanin ja ammoniakin reaktiolla tai pelkistämällä glutarodinitriiliä tai glutaarialdehydin ja ammoniakin reaktiotuotetta. Yhdistettä käytetään biokemiallisissa tutkimuksissa ja polymeerien ja muiden yhdisteiden valmistuksessa.
Aiheesta muualla

PubChem: Cadaverine (englanniksi)
Human Metabolome Database: Cadaverine (englanniksi)
Kyoto Encyclopedia of Genes and Genomes (KEGG): Cadaverine (englanniksi)
ChemBlink: 1,5-Diaminopentane (englanniksi)
Pherobase: Floral Compound - cadaverine (Arkistoitu – Internet Archive) (englanniksi)
Pherobase: Semiochemical - cadaverine (englanniksi)
Abdul Qadir Mumin

| Abdul Qadir Mumin |
| --- | --- |
 Kuvankaappauksessa vuodelta 2015.
Henkilötiedot
Syntynyt: 1951–1953 Puntmaa, Somalia
Muut tiedot
Järjestö:  Isis
Abdul Qadir (myös Abdulqadir, Abdulqadr) Mumin on somalialainen islamisti ja terroristi. Hän toimi al-Shabaabissa merkittävänä rekrytoijana ennen siirtymistään Somalian Isis-haaran johtoon. Hänestä on käytetty myös nimitystä Ikrima al-Muhajir.
Elämä

Somalian Puntmaan alueella vuosien 1951 ja 1953 väillä syntynyt Mumin muutti Isoon-Britanniaan vuonna 2005. Siellä hän toimi vierailevana saarnaajana Greenwichin moskeijassa samoihin aikoihin kun siellä kävi Michael Adebolajo, toinen kahdesta Lee Rigbyn murhasta vangitusta miehestä. Muminin uskotaan myös tavoitelleen ongelmaisia nuoria Kaakkois-Lontoon kaduilla värvättäviksi. Värväystyötä on ymmärretty myös tehdyn mafrisheissa – tiloissa, joissa kokoonnutaan käyttämään khatia. Mumin asui välillä myös Ruotsissa. Hän joutui Isossa-Britanniassa Security Servicen tutkimuksen kohteeksi hänen nuorten miesten radikalisoimiseksi pitämiensä saarnojen johdosta. Muutamaa kuukautta myöhemmin vuonna 2010 Mumin palasi kotoaan Etelä-Lontoosta Somaliaan ja poltti saavuttuaan Isosta-Britanniasta saamansa passin. Passin polttamisen yhteydessä hän omisti elämänsä jihadille kannattajajoukon tukemana.
Vuonna 2010 Mumin osallistui aiemmin Guantanamossa vangittuna olleen Moazzam Beggin kanssa Cageprisoners-järjestön pitämään lehdistökonferenssiin länsimaiden terrorisminvastaisia taktiikoita Itä-Afrikassa kritisoivasta raportista. Vuonna 2011 Osama bin Ladenin saatua surmansa Mumin julisti joukkojensa jatkavan jihadia kuolemaan saakka "veljensä Osaman" tavoin tai kunnes hallitsee koko maailmaa. Muminia on pidetty lahjakkaana puhujana, jota on myös sanottu hyvin koulutetuksi. Mumin esiintyi useissa al-Shabaabin videoissa.
Elämä > Isis-toiminta

Mumin vannoi uskollisuudenvalan Abu Bakr al-Baghdadille ja Isikselle 22. lokakuuta 2015. Hän asui tällöin Puntmaan Galgalassa. Sen syrjäisten vuorien luolat olivat aseistautuneiden ryhmien suosiossa. Uskollisuudenvalan sisältänyttä audionauhaa seurasi Isiksen yhtiön julkaisema video. Ennen Somalian Isis-johtajaksi siirtymistään hänet oli nähty ennemmin visionäärinä ja ideologina kuin sotilaallisena johtajana. Mumin ryhtyi laajentamaan Isis-kannattajien solua kidnappaamalla 10-15-vuotiaita poikia taistelijoikseen. Alkuvuodesta 2016 Yhdysvaltain hallituksen raporttien mukaan Mumin sai rahoitusta Qatarista kehitysavun ja humanitaarisen tuen varjolla. Ensimmäinen isku, josta Isis otti Somaliassa vastuun, oli 25. huhtikuuta 2016 Mogadishussa tehty tienvarsipommi-isku Afrikan unionin saattuetta vastaan. Ryhmän toimintaa vaikeutti se, että al-Shabaabin Amniyat-verkosto sai tehtäväkseen Isis-jäseniksi pyrkivien tai jo päässeiden al-Shabaabin taistelijoiden etsimisen ja tappamisen. 31. elokuuta 2016 Yhdysvaltain ulkoministeriö lisäsi Muminin globaalien terroristien listaukseen. Vuonna 2017 Mumin onnistui rekrytoimaan suuren määrän taistelijoita, joita kaikkiaan oli tuolloin noin 2 000–3 000. Vuonna 2016 Muminilla oli uskottu olevan vasta satoja taistelijoita puolellaan. Hänen katsottiin kuitenkin johtaneen yhtä avokätisimmistä palkkioista Somaliassa maksanutta ryhmittymää. Muminin on joskus katsottu nousseen koko Isis-järjestön maailmanlaajuisen verkoston johtohahmoksisamalla, kun Isisin Somalian haara on kasvattanut vaikutusvaltaansa järjestön sisällä. Järjestö pyrkii mahdollisesti laajentamaan toimintaansa Afrikassa, muta myös muualla maailmassa.
USAFRICOM ilmoitti Muminin kuolleen huhtikuussa 2019, mutta hän esiintyikin heinäkuussa 2019 videolla, jossa julisti sodan al-Qaidan Somaliassa toimivia haaroja vastaan ja vaati aseellista toimintaa al-Shabaabia vastaan. Yhdysvallat kohdisti  Muminiin ilmaiskun toukokuussa 2024. Aluksi Muminin sanottiin kuolleen tässä iskussa, mutta tietoa ei vahvistettu.
Tiedusteluraporteissa on viitattu Muminin ja Jihadi Johnina tunnetun Mohammed Emwazin välillä olleisiin suhteisiin.
Anthony Rech

| Anthony Rech |
| --- | --- |

Henkilötiedot
Syntynyt: 9. heinäkuuta 1992 (ikä 32) Sallanches, Ranska
Kansalaisuus:   Ranska
Jääkiekkoilija
Lempinimi:  Toto
Pelipaikka:  vasen laitahyökkääjä
Maila:  vasen
Pituus:  180 cm
Paino:  88 kg
Pelinumero:  23
Pelaajaura
Pääsarjaura:  2006–
Aik. seurat:  Rouen HE (Ranska) CPH Dijon (Ranska) HC Gap (Ranska) EVZ Academy (NLB) EV Zug (Champions HL) Schwenninger Wild Wings (DEL) Grizzlys Wolfsburg (DEL) TPS (SML) Iserlohn Roosters (DEL)
Anthony Rech (s. 9. heinäkuuta 1992 Sallanches, Ranska) on ranskalainen jääkiekkoilija. Hän on pelipaikaltaan vasen laitahyökkääjä.
Ura > Maajoukkueura

Rech edusti Ranskaa MM-kilpailuissa vuosina 2015, 2017, 2018, 2019 ja 2022. Vuoden 2019 turnauksessa hän oli joukkueensa paras pistemies ja maalintekijä tehoilla 5+1=6. Rech pelasi myös Sotšin olympiakisojen 2014 ja Pekingin olympiakisojen 2022 karsinnoissa. Yhteensä hän on pelannut 130 A-maaottelua tehopistein 21+20=41. Rech teki A-maajoukkuedebyyttinsä Euro Ice Hockey Challengessa vain 19-vuotiaana 9. helmikuuta 2012 Norjaa vastaan.
Rech pelasi myös alle 20-vuotiaiden IB-divisioonan MM-kilpailuissa vuonna 2012, jolloin hän toimi Ranskan kapteenina ja johdatti joukkueen kultaan ja sarjanousuun IA-divisioonaan. Rech pelasi myös II-divisioonan MM-kilpailuissa vuonna 2011, jolloin hän voitti A-lohkon kultaa. Rech pelasi myös alle 18-vuotiaiden I-divisioonan MM-kilpailuissa vuosina 2009 ja 2010, joista jälkimmäisessä turnauksessa hän toimi Ranskan varakapteenina. Rech voitti joukkueen sisäisen piste- ja maalipörssin tehoilla 5+3=8.
Muuta

Rechin perheeseen kuuluvat vaimo Amandine sekä pojat Gabin ja Hector. Hänen isoveljensä Donatien Rech on pelannut puolustajana Ranskan alemmissa sarjoissa.
Anthony Elanga

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Anthony David Junior Elanga
Syntymäaika: 27. huhtikuuta 2002 (ikä 22)
Syntymäpaikka: Hyllie, Ruotsi
Pelipaikka: laitahyökkääjä
Pituus: 178 cm
Seura
Seura: Nottingham Forest
Pelinumero: 21
Junioriseurat
–2013: IF Elfsborg
2013–2014: Malmö FF
2014–2015: Hattersley
2015–2021: Manchester United
Seurat
| Vuodet | Seura | O | (M) |
| 2021–2023 | Manchester United | 39 | (3) |
| 2023– | Nottingham Forest | 47 | (5) |
Maajoukkue
| 2018 | Ruotsi U16 | 2 | (0) |
| 2019 | Ruotsi U17 | 5 | (2) |
| 2021 | Ruotsi U21 | 8 | (7) |
| 2022– | Ruotsi | 19 | (3) |
 Seurajoukkueuran tilastot kattavat vain kansalliset sarjat, päivitetty 17. marraskuuta 2024.  Maajoukkueuran tilastot päivitetty 17. marraskuuta 2024.
Anthony David Junior Elanga (s. 27. huhtikuuta 2002 Hyllie, Malmön kunta) on ruotsalainen jalkapalloilija, joka pelaa laitahyökkääjänä Valioliigassa Nottingham Forestissa ja Ruotsin maajoukkueessa.
Seurajoukkueura

Elanga liittyi Manchester Unitedin nuorisojärjestelmään 12-vuotiaana ja voitti Jimmy Murphyn Vuoden nuori pelaaja -palkinnon vuonna 2020. Hän debytoi seuran edustusjoukkueessa Valioliigan ottelussa Leicester Cityä vastaan toukokuussa 2021. Ensimmäisen maalinsa hän teki toisessa liigaottelussaan kauden päätöskierroksella Wolverhamptonia vastaan. Kaudella 2021–2022 hän pelasi 21 valioliigaottelua, joissa sekä teki että syötti kaksi maalia. Mestarien liigan kolmessa ottelussa hän teki yhden maalin. Seuraavalla kaudella hän pelasi 16 ottelua Valioliigassa ja viisi Eurooppa-liigassa. Unitedin voittamassa Englannin liigacupissa hän pelasi neljässä ottelussa.
Elanga siirtyi Valioliigan Nottinghamiin 17,5 miljoonan euron siirtosummalla kesällä 2023. Kaudella 2023–2024 hän pelasi 36 valioliigaottelua, joissa hän teki viisi maalia ja antoi yhdeksän maalisyöttöä.
Maajoukkueura

Elanga edusti Ruotsia alle 17-vuotiaiden, alle 19-vuotiaiden ja alle 21-vuotiaiden tasolla, ennen kuin debytoi miesten maajoukkueessa MM-jatkokarsintaottelussa Tšekkiä maaliskuussa 2022. Ensimmäisen maaottelumaalinsa hän teki Kansojen liigan ottelussa Norjaa vastaan saman vuoden kesäkuussa. Kaikkiaan hän on marraskuun 17. päivään 2024 mennessä pelannut 19 A-maaottelua ja tehnyt kolme maalia.
Muuta

Elangan isä Joseph Elanga on entinen ammattilaisjalkapalloilija, joka pelasi 17 maaottelua Kamerunin A-maajoukkueessa ja oli osa Kamerunin joukkuetta vuoden 1998 MM-kilpailuissa.
Kabbölen virolaiset

Kabbölen virolaiset olivat nykyisin Loviisaan kuuluvan Pernajan Kabböle-nimiseen kylään  1900-luvun alussa muuttaneita virolaisia ja heidän jälkeläisiään. Kylässä asuu edelleen viron kielen taitajia. Nuoremmat sukupolvet ovat kuitenkin jo sulautuneet seudun suomenruotsalaiseen valtaväestöön.